CELEX: 62011CN0559
Language: da
Date: 2011-11-07 00:00:00
Title: Sag C-559/11: Anmodning om præjudiciel afgørelse indgivet af Rechtbank van koophandel te Antwerpen (Belgien) den 7. november 2011 — Pelckmans Turnhout NV mod Walter Van Gastel Balen NV m.fl.

4.2.2012   
            
            
               DA
            
            
               Den Europæiske Unions Tidende
            
            
               C 32/13
            
         Anmodning om præjudiciel afgørelse indgivet af Rechtbank van koophandel te Antwerpen (Belgien) den 7. november 2011 — Pelckmans Turnhout NV mod Walter Van Gastel Balen NV m.fl.
   (Sag C-559/11)
   2012/C 32/23
   Processprog: nederlandsk
   
      Den forelæggende ret
   
   Rechtbank van koophandel te Antwerpen
   
      Parter i hovedsagen
   
   
      Sagsøger: Pelckmans Turnhout NV
   
      Sagsøgt: Walter Van Gastel Balen NV, Walter Van Gastel NV, Walter Van Gastel Schoten NV og Walter Van Gastel Lifestyle NV
   
      Præjudicielle spørgsmål
   
   
               1)
            
            
               Er det forhold, at en erhvervsdrivende holder en forretning åben syv dage om ugen og i den forbindelse reklamerer med det, at anse for en handling, udeladelse, adfærd eller fremstilling, kommerciel kommunikation, herunder reklame og markedsføring, foretaget af en erhvervsdrivende med direkte relation til promovering, salg eller udbud af et produkt til forbrugerne og således for en handelspraksis i den betydning, der er omhandlet i Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked (1)?
            
         
               2)
            
            
               Er Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked eller andre bestemmelser i EU-retten, herunder artikel 34 TEUF, 35 TEUF, 49 TEUF eller 56 TEUF, til hinder for en bestemmelse i national ret, såsom artikel 8-14 i loven af 10. november 2006, der, bortset fra enkelte undtagelser, der er fastsat i denne lov, forpligter den erhvervsdrivende til at vælge en ugentlig lukkedag i forretningen, hvorved den erhvervsdrivende forhindres i at åbne sin forretning syv dage om ugen, uafhængigt af den virkning, dette har eller kan have for den gennemsnitlige forbruger, og uafhængigt af, om denne handling under de konkrete omstændigheder kan anses for at være i strid med den erhvervsmæssige diligenspligt eller god forretningsskik, og ligeledes uafhængigt af den omstændighed, at regler i anden lovgivning end loven af 10. november 2006 sikrer de ansattes arbejdsretlige krav på hvileperioder?
            
         
      (1)  EUT L 149, s. 22.